CELEX: 32022D0768
Language: mt
Date: 2022-04-13 00:00:00
Title: Deċiżjoni tal-Kummissjoni (UE) 2022/768 tat-13 ta’ April 2022 dwar il-konsistenza tal-miri tal-prestazzjoni li jinsabu fl-abbozz tal-pjan tal-prestazzjoni mressaq mis-Slovakkja skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni mal-Unjoni kollha għat-tielet perjodu referenzjarju (notifikata bid-dokument C(2022) 2289) (It-test bis-Slovakk biss huwa awtentiku) (Test b’rilevanza għaż-ŻEE)

18.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 139/107
               
            
         DEĊIŻJONI TAL-KUMMISSJONI (UE) 2022/768
         tat-13 ta’ April 2022
         dwar il-konsistenza tal-miri tal-prestazzjoni li jinsabu fl-abbozz tal-pjan tal-prestazzjoni mressaq mis-Slovakkja skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni mal-Unjoni kollha għat-tielet perjodu referenzjarju
         
            
               (notifikata bid-dokument C(2022) 2289)
            
         
         (It-test bis-Slovakk biss huwa awtentiku)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (1), u b’mod partikolari il-punt (c) tal-ewwel paragrafu tal-Artikolu 11(3) tiegħu,
         Wara li kkunsidrat ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew (2), u b’mod partikolari l-Artikolu (14)(2) tiegħu,
         Billi:
         
            KUNSIDERAZZJONIJIET ĠENERALI
         
         
                     (1)
                  
                  
                     Skont l-Artikolu 11 tar-Regolament (KE) Nru 549/2004 għandha titwaqqaf skema ta’ prestazzjoni għas-servizzi tan-navigazzjoni bl-ajru u għall-funzjonijiet tan-network. Barra minn hekk, skont l-Artikolu 10 tar-Regolament ta’ Implimentazzjoni (UE) 2019/317, l-Istati Membri għandhom ifasslu, fil-livell nazzjonali jew fil-livell ta’ blokok ta’ spazju tal-ajru funzjonali (“FABs”), miri vinkolanti ta’ prestazzjoni għal kull perjodu referenzjarju tal-iskema tal-prestazzjoni għas-servizzi tan-navigazzjoni bl-ajru u għall-funzjonijiet tan-network. Dawk il-miri tal-prestazzjoni għandhom ikunu konsistenti mal-miri mal-Unjoni kollha adottati mill-Kummissjoni għall-perjodu referenzjarju kkonċernat. Il-Kummissjoni hija responsabbli biex tivvaluta jekk il-miri tal-prestazzjoni proposti li jinsabu fl-abbozzi tal-pjanijiet tal-prestazzjoni mfassla mill-Istati Membri humiex konsistenti mal-miri tal-prestazzjoni mal-Unjoni kollha, billi tuża l-kriterji tal-valutazzjoni stabbiliti fl-Anness IV tar-Regolament ta’ Implimentazzjoni (UE) 2019/317.
                  
               
                     (2)
                  
                  
                     Mill-ewwel trimestru tas-sena kalendarja 2020, it-tifqigħa tal-pandemija tal-COVID-19 ħalliet impatt sinifikanti fuq is-settur tat-trasport bl-ajru u mqabbla mal-livelli ta’ qabel il-pandemija, naqqset b’mod konsiderevoli l-volumi tat-traffiku tal-ajru minħabba l-miżuri meħuda mill-Istati Membri u minn pajjiżi terzi biex tiġi kkontrollata l-pandemija.
                  
               
                     (3)
                  
                  
                     Il-miri tal-prestazzjoni mal-Unjoni kollha għat-tielet perjodu referenzjarju (“RP3”) ġew oriġinarjament stabbiliti fid-Deċiżjoni ta’ Implimentazzjoni tal-Kummissjoni (UE) 2019/903 (3). Minħabba li dawk il-miri tal-prestazzjoni mal-Unjoni kollha u l-abbozz tal-pjanijiet tal-prestazzjoni fl-RP3 sussegwentement imressqin mill-Istati Membri tfasslu qabel it-tifqigħa tal-pandemija tal-COVID-19, dawn ma setgħux iqisu ċ-ċirkostanzi li rriżultaw u nbidlu b’mod sinifikanti għat-trasport bl-ajru.
                  
               
                     (4)
                  
                  
                     Bi tweġiba għall-impatt tal-pandemija tal-COVID-19 fuq il-provvista tas-servizzi tan-navigazzjoni bl-ajru, miżuri eċċezzjonali għall-RP3, li jidderogaw mid-dispożizzjonijiet tar-Regolament ta’ Implimentazzjoni (UE) 2019/317, ġew stabbiliti fir-Regolament ta’ Implimentazzjoni tal-Kummissjoni (UE) 2020/1627 (4). Skont l-Artikolu 2(1) tar-Regolament ta’ Implimentazzjoni (UE) 2020/1627, fit-2 ta’ Ġunju 2021, il-Kummissjoni adottat id-Deċiżjoni ta’ Implimentazzjoni (UE) 2021/891 (5) li tistabbilixxi l-miri tal-prestazzjoni riveduti mal-Unjoni kollha għall-RP3.
                  
               
                     (5)
                  
                  
                     Il-Kummissjoni tinnota li t-tbassir tat-traffiku bażi tas-Servizz tal-Istatistika u tat-Tbassir tal-Eurocontrol (“STATFOR”) ta’ Ottubru 2021 jipprevedi li t-traffiku tal-ajru fil-livell tal-Unjoni kollha se jilħaq il-livelli ta’ qabel il-pandemija tiegħu matul l-2023 u se jaqbeż dawk il-livelli fl-2024. Madankollu, il-livell ta’ inċertezza rigward l-iżvilupp tat-traffiku għadu partikolarment għoli minħabba r-riskji relatati mal-evoluzzjoni tas-sitwazzjoni epidemjoloġika tal-COVID-19. Il-Kummissjoni tinnota wkoll li l-irkupru tat-traffiku mhuwiex mistenni li jkun uniformi fl-Istati Membri kollha.
                  
               
                     (6)
                  
                  
                     L-Istati Membri kollha żviluppaw u adottaw abbozzi tal-pjanijiet tal-prestazzjoni li fihom miri tal-prestazzjoni lokali riveduti għall-RP3, li ġew imressqin mill-Kummissjoni għall-valutazzjoni sal-1 ta’ Ottubru 2021. Wara l-verifika tal-kompletezza ta’ dawk l-abbozzi tal-pjanijiet tal-prestazzjoni, il-Kummissjoni talbet lill-Istati Membri jressqu l-abbozzi aġġornati tal-pjanijiet tal-prestazzjoni sas-17 ta’ Novembru 2021. Il-valutazzjoni tal-Kummissjoni ppreżentata f’din id-Deċiżjoni hija msejsa fuq l-abbozz tal-pjan tal-prestazzjoni aġġornat imressaq mis-Slovakkja.
                  
               
                     (7)
                  
                  
                     Il-korp tal-analiżi tal-prestazzjoni, li jassisti lill-Kummissjoni fl-implimentazzjoni tal-iskema tal-prestazzjoni skont l-Artikolu 11(2) tar-Regolament (KE) Nru 549/2004, ressaq rapport lill-Kummissjoni li jinkludi l-parir tiegħu dwar il-valutazzjoni tal-abbozzi tal-pjanijiet tal-prestazzjoni tal-RP3.
                  
               
                     (8)
                  
                  
                     F’konformità mal-Artikolu 14(1) tar-Regolament ta’ Implimentazzjoni (UE) 2019/317, il-Kummissjoni vvalutat il-konsistenza tal-miri tal-prestazzjoni lokali proposti mis-Slovakkja abbażi tal-kriterji ta’ valutazzjoni stabbiliti fil-punt 1 tal-Anness IV ta’ dak ir-Regolament ta’ Implimentazzjoni, u qieset iċ-ċirkostanzi lokali. Fir-rigward ta’ kull qasam ewlieni tal-prestazzjoni u tal-miri tal-prestazzjoni relatati, il-Kummissjoni kkomplementat il-valutazzjoni billi rrieżaminat l-abbozzi tal-pjanijiet tal-prestazzjoni fir-rigward tal-elementi stabbiliti fil-punt 2 tal-Anness IV ta’ dak ir-Regolament ta’ Implimentazzjoni.
                  
               
                     (9)
                  
                  
                     Minħabba li s-Slovakkja m’għandha l-ebda ajruport li jaqa’ fil-kamp ta’ applikazzjoni tar-Regolament ta’ Implimentazzjoni (UE) 2019/317 fir-rigward tal-RP3, ma hemm l-ebda mira tal-prestazzjoni lokali għas-servizzi tan-navigazzjoni bl-ajru fit-terminal bħala parti mill-abbozz tal-pjan tal-prestazzjoni tagħha fl-RP3. Għaldaqstant, is-sejbiet li jinsabu f’din id-Deċiżjoni huma relatati biss mas-servizzi tan-navigazzjoni bl-ajru en route.
                  
               
            VALUTAZZJONI TAL-KUMMISSJONI
         
         
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tas-sikurezza
         
         
                     (10)
                  
                  
                     Fir-rigward tal-qasam ewlieni tal-prestazzjoni tas-sikurezza, il-Kummissjoni vvalutat il-konsistenza tal-miri mressqin mis-Slovakkja rigward l-effettività tal-ġestjoni tas-sikurezza tal-fornituri tas-servizzi tan-navigazzjoni bl-ajru abbażi tal-kriterju stabbilit fil-punt 1.1 tal-Anness IV tar-Regolament ta’ Implimentazzjoni (UE) 2019/317. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tas-sikurezza fir-rigward tal-elementi stabbiliti fil-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (11)
                  
                  
                     L-abbozzi tal-miri tal-prestazzjoni fil-qasam ewlieni tal-prestazzjoni tas-sikurezza proposti mis-Slovakkja fir-rigward tal-effettività tal-ġestjoni tas-sikurezza, imqassma skont l-objettiv tal-ġestjoni tas-sikurezza u espressi bħala livell ta’ implimentazzjoni, huma kif ġej:
                     
                                 
                                    Is-Slovakkja
                                 
                              
                              
                                 
                                    Miri dwar l-effettività tal-ġestjoni tas-sikurezza, espressi bħala livell ta’ implimentazzjoni, li jvarjaw mil-livell A sa D tal-EASA
                                 
                              
                           
                                 
                                    Fornitur tas-servizzi tan-navigazzjoni bl-ajru kkonċernat
                                 
                              
                              
                                 
                                    Objettiv tal-ġestjoni tas-sikurezza
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 LPS SR
                              
                              
                                 Politika u objettivi tas-sikurezza
                              
                              
                                 B
                              
                              
                                 B
                              
                              
                                 C
                              
                              
                                 
                                    C
                                 
                              
                           
                                 Ġestjoni tar-riskju għas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Assigurazzjoni tas-sikurezza
                              
                              
                                 B
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Promozzjoni tas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Kultura tas-sikurezza
                              
                              
                                 B
                              
                              
                                 B
                              
                              
                                 C
                              
                              
                                 
                                    C
                                 
                              
                           
               
                     (12)
                  
                  
                     Fir-rigward tal-abbozzi tal-miri tas-sikurezza proposti mis-Slovakkja għall-fornitur tas-servizzi tan-navigazzjoni bl-ajru (LPS SR), il-Kummissjoni tosserva, li fir-rigward tal-“promozzjoni tas-sikurezza”, il-miri tal-prestazzjoni lokali jissodisfaw il-livell tal-mira tal-prestazzjoni mal-Unjoni kollha għal kull sena kalendarja mill-2021 sal-2024. Fir-rigward tal-“assigurazzjoni tas-sikurezza”, il-miri lokali huma allinjati mal-mira tal-prestazzjoni mal-Unjoni kollha mis-sena 2022 ’il quddiem, filwaqt li fl-oqsma tal-“politika u objettivi tas-sikurezza” u tal-“kultura tas-sikurezza”, il-mira mal-Unjoni kollha hija ppjanata li tinkiseb mill-2023 ’il quddiem. Fl-aħħar, fir-rigward tal-“ġestjoni tar-riskju għas-sikurezza”, il-konsistenza mal-mira tal-prestazzjoni mal-Unjoni kollha hija ppjanata li tintlaħaq sal-2024.
                  
               
                     (13)
                  
                  
                     Il-Kummissjoni tinnota li l-abbozz tal-pjan tal-prestazzjoni mressaq mis-Slovakkja jistabbilixxi miżuri li għandhom jittieħdu mil-LPS SR biex jintlaħqu l-miri tas-sikurezza lokali, bħal attivitajiet biex tissaħħaħ il-“kultura ġusta”, it-tisħiħ tal-proċeduri ta’ rispons għall-emerġenzi kif ukoll azzjonijiet li jikkonċernaw it-taħriġ tal-persunal b’rabta mal-ġestjoni tas-sikurezza.
                  
               
                     (14)
                  
                  
                     Abbażi tas-sejbiet stabbiliti fil-premessi (12) u (13), u meta wieħed iqis li l-miri tal-prestazzjoni tas-sikurezza mal-Unjoni kollha stabbiliti fid-Deċiżjoni ta’ Implimentazzjoni (UE) 2021/891 iridu jintlaħqu sal-aħħar sena tal-RP3, jiġifieri l-2024, jenħtieġ li l-abbozzi tal-miri inklużi fl-abbozz tal-pjan tal-prestazzjoni tas-Slovakkja jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tas-sikurezza.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-ambjent
         
         
                     (15)
                  
                  
                     Fir-rigward tal-qasam ewlieni tal-prestazzjoni tal-ambjent, il-konsistenza tal-miri mressqin mis-Slovakkja rigward l-effiċjenza tat-titjir medja orizzontali en route tat-trajettorja reali ġiet ivvalutata abbażi tal-kriterju stabbilit fil-punt 1.2 tal-Anness IV tar-Regolament ta’ Implimentazzjoni (UE) 2019/317. Għaldaqstant, il-miri proposti li jinsabu fl-abbozz tal-pjan tal-prestazzjoni tas-Slovakkja tqabblu mal-valuri referenzjarji rilevanti tal-effiċjenza tat-titjir orizzontali en route stabbiliti fil-Pjan ta’ Titjib tan-Network Ewropew tar-Rotot (“ERNIP”) disponibbli fiż-żmien tal-adozzjoni tal-miri tal-prestazzjoni riveduti mal-Unjoni kollha għall-RP3, jiġifieri fit-2 ta’ Ġunju 2021. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tal-ambjent skont il-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (16)
                  
                  
                     Fir-rigward tas-sena kalendarja 2020, il-mira tal-prestazzjoni mal-Unjoni kollha għall-RP3 fil-qasam ewlieni tal-prestazzjoni tal-ambjent, li inizjalment ġiet stabbilita fid-Deċiżjoni ta’ Implimentazzjoni (UE) 2019/903, ma ġietx riveduta bid-Deċiżjoni ta’ Implimentazzjoni (UE) 2021/891, meta wieħed iqis li l-perjodu ta’ żmien għall-applikazzjoni ta’ dik il-mira kien skada u li għalhekk l-implimentazzjoni tagħha kienet saret definittiva u ma ħalliet l-ebda possibbiltà għal aġġustamenti retroattivi. Għaldaqstant, fl-abbozzi tal-pjanijiet tal-prestazzjoni mressqa sal-1 ta’ Ottubru 2021, l-Istati Membri ma ntalbux jirrevedu l-miri tal-prestazzjoni lokali tagħhom għas-sena kalendarja 2020 fil-qasam ewlieni tal-prestazzjoni tal-ambjent. Għalhekk, jenħtieġ li l-konsistenza tal-miri tal-prestazzjoni ambjentali lokali tiġi vvalutata mal-miri tal-prestazzjoni korrispondenti mal-Unjoni kollha fir-rigward tas-snin kalendarji 2021, 2022, 2023 u 2024.
                  
               
                     (17)
                  
                  
                     L-abbozzi tal-miri tal-prestazzjoni fil-qasam ewlieni tal-prestazzjoni tal-ambjent proposti mis-Slovakkja u l-valuri referenzjarji nazzjonali korrispondenti għall-RP3 mill-ERNIP, espressi bħala l-effiċjenza tat-titjir medja orizzontali en route tat-trajettorja reali, huma kif ġej:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-ambjent en route tas-Slovakkja, espressi bħala l-effiċjenza tat-titjir medja orizzontali en route tat-trajettorja reali
                              
                              
                                 
                                    2,15  %
                                 
                              
                              
                                 
                                    2,13  %
                                 
                              
                              
                                 
                                    2,13  %
                                 
                              
                              
                                 
                                    2,13  %
                                 
                              
                           
                                 Valuri referenzjarji għas-Slovakkja
                              
                              
                                 2,15  %
                              
                              
                                 2,13  %
                              
                              
                                 2,13  %
                              
                              
                                 2,13  %
                              
                           
               
                     (18)
                  
                  
                     Il-Kummissjoni tosserva li l-abbozzi tal-miri tal-ambjent proposti mis-Slovakkja huma ugwali għall-valuri referenzjarji nazzjonali korrispondenti għal kull sena kalendarja mill-2021 sal-2024.
                  
               
                     (19)
                  
                  
                     Fir-rigward tal-punt 2.1(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tinnota li fl-abbozz tal-pjan tal-prestazzjoni, is-Slovakkja ppreżentat diversi miżuri biex jintlaħqu l-miri tal-ambjent lokali li jinkludu progress ulterjuri fl-implimentazzjoni tal-Ispazju tal-Ajru b’Rotot Liberi għax-Xlokk tal-Ewropa (SEE FRA), aktar kollaborazzjoni transfruntiera, u r-risettorizzazzjoni tal-ispazju tal-ajru taċ-Ċentru ta’ Kontroll tal-Erja ta’ Bratislava.
                  
               
                     (20)
                  
                  
                     Barra minn hekk, il-Kummissjoni tosserva li s-Slovakkja diġà implimentat spazju tal-ajru b’rotot liberi fuq bażi ta’ 24 siegħa.
                  
               
                     (21)
                  
                  
                     Abbażi tas-sejbiet stabbiliti fil-premessi (18) sa (20), jenħtieġ li l-abbozzi tal-miri inklużi fl-abbozz tal-pjan tal-prestazzjoni tas-Slovakkja jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-ambjent.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-kapaċità
         
         
                     (22)
                  
                  
                     Fir-rigward tal-qasam ewlieni tal-prestazzjoni tal-kapaċità, il-konsistenza tal-miri mressqin mis-Slovakkja rigward id-dewmien medju fil-ġestjoni tal-fluss tat-traffiku tal-ajru (“ATFM”) en route għal kull titjira ġie vvalutat abbażi tal-kriterju stabbilit fil-punt 1.3 tal-Anness IV tar-Regolament ta’ Implimentazzjoni (UE) 2019/317. Għaldaqstant, il-miri proposti li jinsabu fl-abbozz tal-pjan tal-prestazzjoni tas-Slovakkja tqabblu mal-valuri referenzjarji rilevanti stabbiliti fil-Pjan Operazzjonali tan-Network disponibbli fiż-żmien tal-adozzjoni tal-miri tal-prestazzjoni riveduti mal-Unjoni kollha għall-RP3, jiġifieri fit-2 ta’ Ġunju 2021. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tal-kapaċità skont il-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (23)
                  
                  
                     Fir-rigward tas-sena kalendarja 2020, il-mira tal-prestazzjoni mal-Unjoni kollha għall-RP3 fil-qasam ewlieni tal-prestazzjoni tal-kapaċità, li inizjalment ġiet stabbilita fid-Deċiżjoni ta’ Implimentazzjoni (UE) 2019/903, ma ġietx riveduta bid-Deċiżjoni ta’ Implimentazzjoni (UE) 2021/891, meta wieħed iqis li l-perjodu ta’ żmien għall-applikazzjoni ta’ dik il-mira kien skada u li għalhekk l-implimentazzjoni tagħha kienet saret definittiva u ma ħalliet l-ebda possibbiltà għal aġġustamenti retroattivi. Għaldaqstant, fl-abbozzi tal-pjanijiet tal-prestazzjoni mressqin sal-1 ta’ Ottubru 2021, l-Istati Membri ma ntalbux jirrevedu l-miri tal-prestazzjoni lokali tagħhom għas-sena kalendarja 2020 fil-qasam ewlieni tal-prestazzjoni tal-kapaċità. Għalhekk, jenħtieġ li l-konsistenza tal-miri tal-prestazzjoni tal-kapaċità lokali tiġi vvalutata mal-miri tal-prestazzjoni korrispondenti mal-Unjoni kollha fir-rigward tas-snin kalendarji 2021, 2022, 2023 u 2024.
                  
               
                     (24)
                  
                  
                     L-abbozzi tal-miri tal-kapaċità en route proposti mis-Slovakkja għall-RP3, espressi f’minuti ta’ dewmien tal-ATFM għal kull titjira, kif ukoll il-valuri referenzjarji korrispondenti mill-Pjan Operazzjonali tan-Network huma kif ġej:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-kapaċità en route tas-Slovakkja, f’minuti ta’ dewmien tal-ATFM għal kull titjira
                              
                              
                                 
                                    0,05 
                                 
                              
                              
                                 
                                    0,07 
                                 
                              
                              
                                 
                                    0,08 
                                 
                              
                              
                                 
                                    0,07 
                                 
                              
                           
                                 Valuri referenzjarji għas-Slovakkja
                              
                              
                                 0,05 
                              
                              
                                 0,07 
                              
                              
                                 0,08 
                              
                              
                                 0,07 
                              
                           
               
                     (25)
                  
                  
                     Il-Kummissjoni tosserva li l-abbozzi tal-miri tal-kapaċità proposti mis-Slovakkja huma ugwali għall-valuri referenzjarji nazzjonali korrispondenti għal kull sena kalendarja mill-2021 sal-2024.
                  
               
                     (26)
                  
                  
                     Fir-rigward tal-punt 2.1(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tinnota li fl-abbozz tal-pjan tal-prestazzjoni tagħha, is-Slovakkja ppreżentat firxa ta’ miżuri biex jintlaħqu l-miri tal-kapaċità lokali en route. Dawk il-miżuri jinkludu titjib fis-sistema tal-ġestjoni tat-traffiku tal-ajru (ATM), l-implimentazzjoni ta’ datalink bejn l-ajru u l-art, l-evalwazzjoni mill-ġdid u ż-żieda fil-kapaċità tas-settur, il-parteċipazzjoni fil-proġett SEE FRA, titjib fit-tekniki tal-ġestjoni tal-fluss u tal-kapaċità tat-traffiku tal-ajru, kif ukoll żieda fir-reklutaġġ tal-kontrolluri tat-traffiku tal-ajru (ATCOs) li sa tmiem l-RP3 jwasslu għal żieda kumplessiva fl-FTEs tal-ATCO.
                  
               
                     (27)
                  
                  
                     Abbażi tas-sejbiet stabbiliti fil-premessi (25) u (26), jenħtieġ li l-abbozzi tal-miri inklużi fl-abbozz tal-pjan tal-prestazzjoni tas-Slovakkja jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-kapaċità.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-kosteffiċjenza
         
         
                     (28)
                  
                  
                     Fir-rigward tal-qasam ewlieni tal-prestazzjoni tal-kosteffiċjenza, il-konsistenza tal-miri mressqin mis-Slovakkja rigward il-kost unitarju ddeterminat (“DUC”) għas-servizzi tan-navigazzjoni bl-ajru en route ġiet ivvalutata abbażi tal-kriterji stabbiliti fil-punti 1.4(a), (b) u (c) tal-Anness IV tar-Regolament ta’ Implimentazzjoni (UE) 2019/317. Dawk il-kriterji jikkonsistu mix-xejra tad-DUC matul l-RP3, mix-xejra fit-tul tad-DUC matul it-tieni perjodu referenzjarju (“RP2”) u l-RP3 (2015-2024), u mill-valur bażi għad-DUC fil-livell taż-żona tal-imposti mqabbel mal-valur medju taż-żoni tal-imposti fejn il-fornituri tas-servizzi tan-navigazzjoni bl-ajru għandhom ambjent operazzjonali u ekonomiku simili.
                  
               
                     (29)
                  
                  
                     Il-valutazzjoni tal-miri tal-kosteffiċjenza en route saret filwaqt li tqiesu ċ-ċirkostanzi lokali. Dan ġie kkomplementat mir-rieżami tal-fatturi u tal-parametri ewlenin li jirfdu dawk il-miri kif speċifikat fil-punt 2.1(d) tal-Anness IV tar-Regolament ta’ Implimentazzjoni (UE) 2019/317.
                  
               
                     (30)
                  
                  
                     L-abbozzi tal-miri tal-kosteffiċjenza en route proposti mis-Slovakkja għall-RP3 huma kif ġej:
                     
                                 
                                    Żona tal-imposti en route tas-Slovakkja
                                 
                              
                              
                                 
                                    Valur bażi tal-2014
                                 
                              
                              
                                 
                                    Valur bażi tal-2019
                                 
                              
                              
                                 
                                    2020 - 2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-kosteffiċjenza en route, espressi bħala kost unitarju ddeterminat en route (f’termini reali bil-prezzijiet tal-2017)
                              
                              
                                 
                                    57,08  EUR
                                 
                              
                              
                                 
                                    47,18  EUR
                                 
                              
                              
                                 
                                    80,51  EUR
                                 
                              
                              
                                 
                                    68,51  EUR
                                 
                              
                              
                                 
                                    59,12  EUR
                                 
                              
                              
                                 
                                    51,88  EUR
                                 
                              
                           
               
                     (31)
                  
                  
                     Fir-rigward tal-kriterju stabbilit fil-punt 1.4(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li x-xejra tad-DUC en route tas-Slovakkja fil-livell taż-żona tal-imposti ta’ +2,4 % kull sena matul l-RP3 hija inqas mix-xejra ta’ +1,0 % mal-Unjoni kollha matul l-istess perjodu.
                  
               
                     (32)
                  
                  
                     Fir-rigward tal-kriterju stabbilit fil-punt 1.4(b) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li x-xejra fit-tul ta’ -1,1 % tad-DUC en route tas-Slovakkja fil-livell taż-żona tal-imposti matul l-RP2 u l-RP3 kull sena hija inqas mix-xejra fit-tul ta’ -1,3 % mal-Unjoni kollha matul l-istess perjodu.
                  
               
                     (33)
                  
                  
                     Madankollu, meta jitqabblu x-xejriet tad-DUC lokali u mal-Unjoni kollha msemmija fil-premessi (31) u (32), jenħtieġ li jitqies li t-tbassir tat-tkabbir fit-traffiku en route mill-Eurocontrol STATFOR għas-Slovakkja matul l-RP3 huwa previst li jkun ferm aktar baxx mit-tkabbir medju tat-traffiku fil-livell tal-Unjoni kollha. Dan jagħmilha aktar diffiċli għas-Slovakkja biex tissodisfa x-xejriet tad-DUC mal-Unjoni kollha.
                  
               
                     (34)
                  
                  
                     Fir-rigward tal-kriterju stabbilit fil-punt 1.4(c) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li l-valur bażi ta’ EUR 47,18 għad-DUC tas-Slovakkja fl-EUR 2017 huwa 23,5 % ogħla mill-valur bażi medju ta’ EUR 38,19 f’termini reali bil-prezzijiet tal-2017 (“EUR 2017”) tal-grupp komparatur rilevanti. Il-Kummissjoni tinnota li dik id-differenza ssir saħansitra ikbar matul l-RP3, peress li l-kost unitarju ddeterminat en route tas-Slovakkja għall-2024 huwa ogħla b’28,9 % mill-medja tal-grupp komparatur.
                  
               
                     (35)
                  
                  
                     Il-Kummissjoni eżaminat ukoll jekk id-devjazzjonijiet osservati fil-premessi (31), (32) u (34) jistgħux jitqiesu neċessarji u proporzjonati skont il-punt 1.4(d) tal-Anness IV tar-Regolament ta’ Implimentazzjoni (UE) 2019/317, diment li d-devjazzjonijiet osservati mix-xejra tad-DUC mal-Unjoni kollha u mix-xejra fit-tul tad-DUC mal-Unjoni kollha jkunu esklużivament dovuti għall-kostijiet iddeterminati addizzjonali relatati mal-miżuri meħtieġa biex jintlaħqu l-miri tal-prestazzjoni fil-qasam ewlieni tal-prestazzjoni tal-kapaċità jew għall-miżuri ta’ ristrutturar skont it-tifsira tal-Artikolu 2(18) tar-Regolament ta’ Implimentazzjoni (UE) 2019/317.
                  
               
                     (36)
                  
                  
                     Fir-rigward tal-kriterju speċifikat fil-punt 1.4(d)(i) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li fl-abbozz tal-pjan tal-prestazzjoni tagħha, is-Slovakkja ppreżentat miżuri u investimenti li għandhom jiġu implimentati mill-fornitur tas-servizzi tan-navigazzjoni bl-ajru, jiġifieri l-LPS SR, għall-fini li jintlaħqu l-miri tal-kapaċità lokali.
                  
               
                     (37)
                  
                  
                     B’mod partikolari, is-Slovakkja qed tippjana, żieda notevoli fl-għadd ta’ ATCOs ekwivalenti għall-full-time fl-operat sa tmiem l-RP3. Kif spjegat mis-Slovakkja, l-LPS SR kellu jagħmel użu mis-sigħat ta’ xogħol wara l-ħin tal-ATCO sabiex jakkomoda d-domanda tat-traffiku fiċ-ċirkostanzi ta’ qabel il-COVID. Wieħed jista’ jifhem li fit-terminu twil dan mhux se jkun sostenibbli operazzjonalment u finanzjarjament, u li għalhekk, l-LPS SR qed jippjana jsegwi r-reklutaġġ u t-taħriġ ta’ ATCOs addizzjonali sabiex tiġi koperta d-domanda tat-traffiku futura mbassra. Huwa previst titjib ulterjuri tal-kapaċità permezz ta’ aġġornamenti tas-sistema tal-ATM, fosthom l-implimentazzjoni tal-funzjonalità tad-datalink bejn l-ajru u l-art u l-introduzzjoni ta’ “għodda kumplessa” li jippermettu ġestjoni aktar avvanzata tal-kapaċità tal-kontroll tat-traffiku tal-ajru.
                  
               
                     (38)
                  
                  
                     Abbażi tal-analiżi dettaljata mill-korp ta’ analiżi tal-prestazzjoni, il-Kummissjoni tqis li l-miżuri rilevanti deskritti mis-Slovakkja fl-abbozz tal-pjan tal-prestazzjoni huma fil-fatt meħtieġa biex jintlaħqu l-miri tal-kapaċità lokali. Barra minn hekk, wara li tqieset l-evalwazzjoni li saret mill-korp tal-analiżi tal-prestazzjoni, jista’ jiġi konkluż li l-kostijiet addizzjonali ta’ dawk il-miżuri huma akbar mid-devjazzjonijiet mix-xejra tad-DUC fl-Unjoni kollha u mix-xejra tad-DUC fit-tul madwar l-Unjoni kollha msemmija fil-premessi (31) u (32).
                  
               
                     (39)
                  
                  
                     Għalhekk, fid-dawl tal-kunsiderazzjonijiet fil-premessi (36) sa (38), il-Kummissjoni ssib li l-kriterju stabbilit fil-punt 1.4(d)(i) ġie ssodisfat fir-rigward tas-Slovakkja.
                  
               
                     (40)
                  
                  
                     Mill-osservazzjonijiet preċedenti jirriżulta li mhuwiex neċessarju li jiġi eżaminat ulterjorment jekk il-kriterju stabbilit fil-punt 1.4(d)(ii) huwiex se jiġi sodisfatt fir-rigward tas-Slovakkja.
                  
               
                     (41)
                  
                  
                     Abbażi tas-sejbiet stabbiliti fil-premessi (28) sa (40), jenħtieġ li l-abbozzi tal-miri inklużi fl-abbozz tal-pjan tal-prestazzjoni tas-Slovakkja jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-kosteffiċjenza.
                  
               
            KONKLUŻJONIJIET
         
         
                     (42)
                  
                  
                     Abbażi tal-valutazzjoni stabbilita fil-premessi (10) sa (41), il-Kummissjoni sabet li l-miri tal-prestazzjoni li jinsabu fl-abbozz tal-pjan tal-prestazzjoni mressaq mis-Slovakkja huma konsistenti mal-miri tal-prestazzjoni mal-Unjoni kollha.
                  
               
                     (43)
                  
                  
                     Il-Kummissjoni tinnota li xi Stati Membri indikaw li biħsiebhom jinkludu l-entrati tal-kostijiet relatati mad-detezzjoni tad-droni tal-ajruport fil-bażijiet tal-kostijiet tal-RP3 tagħhom. Abbażi tal-elementi li jinsabu fl-abbozzi tal-pjanijiet tal-prestazzjoni, ma kienx possibbli li jiġi stabbilit b’mod preċiż, sa liema punt l-Istati Membri inkludew tali kostijiet iddeterminati fil-bażijiet tal-kostijiet tal-RP3 tagħhom u, fejn dawn il-kostijiet ġew inklużi, sa liema punt jiġġarrbu b’rabta mal-forniment tas-servizzi tan-navigazzjoni bl-ajru u għalhekk jistgħu jitqiesu eliġibbli skont l-iskema tal-prestazzjoni u tal-imposti. Is-servizzi tal-Kummissjoni bagħtu talba għal informazzjoni ad hoc lill-Istati Membri kollha sabiex jiġbru informazzjoni rilevanti, u se jkomplu jeżaminaw il-kostijiet tad-detezzjoni tad-droni fl-ajruporti rrapportati fil-kuntest tal-verifika tal-konformità tar-rata unitarja. Din id-Deċiżjoni hija mingħajr preġudizzju għas-sejbiet u għall-konklużjonijiet tal-Kummissjoni dwar is-suġġett tal-kostijiet tad-detezzjoni tad-droni.
                  
               
                     (44)
                  
                  
                     B’reazzjoni għall-aggressjoni militari tar-Russja kontra l-Ukrajna, li bdiet fl-24 ta’ Frar 2022, l-Unjoni adottat miżuri restrittivi li jipprojbixxu lit-trasportaturi tal-ajru Russi, lil kwalunkwe inġenju tal-ajru rreġistrat fir-Russja u lil kwalunkwe inġenju tal-ajru mhux irreġistrat fir-Russja li huwa l-proprjetà jew mikri, jew ikkontrollat minn persuna fiżika jew ġuridika Russa, minn entità jew minn korp Russu milli jinżlu fit-territorju tal-Unjoni, jew jitilqu minnu, jew jittajru fuqu. Dawk il-miżuri qed iwasslu għal tnaqqis fit-traffiku tal-ajru fl-ispazju tal-ajru fuq it-territorju tal-Unjoni. Madankollu, jenħtieġ li l-impatt fil-livell tal-Unjoni kollha ma jkunx komparabbli mat-tnaqqis tat-traffiku tal-ajru li rriżulta mit-tifqigħa tal-pandemija tal-COVID-19 f’Marzu 2020. Għalhekk, jixraq li jinżammu l-miżuri u l-proċessi eżistenti għall-implimentazzjoni tal-iskema tal-prestazzjoni u tal-imposti fl-RP3.
                  
               ADOTTAT DIN ID-DEĊIŻJONI:
         
            Artikolu 1
            Il-miri tal-prestazzjoni li jinsabu fl-abbozz tal-pjan tal-prestazzjoni mressaq mis-Slovakkja, skont ir-Regolament (KE) Nru 549/2004, u elenkati fl-Anness ta’ din id-Deċiżjoni, huma konsistenti mal-miri tal-prestazzjoni mal-Unjoni kollha għat-tielet perjodu referenzjarju stabbiliti fid-Deċiżjoni ta’ Implimentazzjoni (UE) 2021/891.
         
         
            Artikolu 2
            Din id-deċiżjoni hija indirizzata lir-Repubblika Slovakka.
         
         
            Magħmul fi Brussell, it-13 ta’ April 2022.
            
               
                  Għall-Kummissjoni
               
               Adina VĂLEAN
               
                  Membru tal-Kummissjoni
               
            
         
         
            (1)  ĠU L 96, 31.3.2004, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 u (UE) Nru 391/2013 (ĠU L 56, 25.2.2019, p. 1).
         
            (3)  Id-Deċiżjoni ta’ Implimentazzjoni tal-Kummissjoni (UE) 2019/903 tad-29 ta’ Mejju 2019 li tistabbilixxi l-miri tal-prestazzjoni mal-Unjoni kollha għan-network tal-ġestjoni tat-traffiku tal-ajru għat-tielet perjodu ta’ referenza li jibda fl-1 ta’ Jannar 2020 u li jintemm fil-31 ta’ Diċembru 2024 (ĠU L 144, 3.6.2019, p. 49).
         
            (4)  Ir-Regolament ta’ Implimentazzjoni tal-Kummissjoni (UE) 2020/1627 tat-3 ta’ Novembru 2020 dwar miżuri eċċezzjonali għat-tielet perjodu ta’ referenza (2020-2024) tal-iskema ta’ prestazzjoni u imposti tal-ajru uniku Ewropew minħabba l-pandemija tal-COVID-19 (ĠU L 366, 4.11.2020, p. 7).
         
            (5)  Id-Deċiżjoni ta’ Implimentazzjoni tal-Kummissjoni (UE) 2021/891 tat-2 ta’ Ġunju 2021 li tistabbilixxi l-miri tal-prestazzjoni riveduti mal-Unjoni kollha għan-network tal-ġestjoni tat-traffiku tal-ajru għat-tielet perjodu referenzjarju (2020-2024) u li tħassar id-Deċiżjoni ta’ Implimentazzjoni (UE) 2019/903 (ĠU L 195, 3.6.2021, p. 3).
      
      
         
            ANNESS
            Miri tal-prestazzjoni inklużi fl-abbozz tal-pjan tal-prestazzjoni, imressaq mis-Slovakkja skont ir-Regolament (KE) Nru 549/2004, li nstabu konsistenti mal-miri ta’ prestazzjoni mal-Unjoni kollha għat-tielet perjodu referenzjarju.
            
               QASAM EWLIENI TAL-PRESTAZZJONI TAS-SIKUREZZA
            
            
               Effettività tal-ġestjoni tas-sikurezza
            
            
                        
                           Is-Slovakkja
                        
                     
                     
                        
                           Miri dwar l-effettività tal-ġestjoni tas-sikurezza, espressi bħala livell ta’ implimentazzjoni, li jvarjaw mil-livell A sa D tal-EASA
                        
                     
                  
                        
                           Fornitur tas-servizzi tan-navigazzjoni bl-ajru kkonċernat
                        
                     
                     
                        
                           Objettiv tal-ġestjoni tas-sikurezza
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        LPS SR
                     
                     
                        Politika u objettivi tas-sikurezza
                     
                     
                        B
                     
                     
                        B
                     
                     
                        C
                     
                     
                        
                           C
                        
                     
                  
                        Ġestjoni tar-riskju għas-sikurezza
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Assigurazzjoni tas-sikurezza
                     
                     
                        B
                     
                     
                        C
                     
                     
                        C
                     
                     
                        
                           C
                        
                     
                  
                        Promozzjoni tas-sikurezza
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Kultura tas-sikurezza
                     
                     
                        B
                     
                     
                        B
                     
                     
                        C
                     
                     
                        
                           C
                        
                     
                  
               QASAM EWLIENI TAL-PRESTAZZJONI TAL-AMBJENT
            
            
               Effiċjenza tat-titjir medja orizzontali en route tat-trajettorja reali
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-ambjent en route tas-Slovakkja, espressi bħala l-effiċjenza tat-titjir medja orizzontali en route tat-trajettorja reali
                     
                     
                        
                           2,15  %
                        
                     
                     
                        
                           2,13  %
                        
                     
                     
                        
                           2,13  %
                        
                     
                     
                        
                           2,13  %
                        
                     
                  
                        Valuri referenzjarji għas-Slovakkja
                     
                     
                        2,15  %
                     
                     
                        2,13  %
                     
                     
                        2,13  %
                     
                     
                        2,13  %
                     
                  
               QASAM EWLIENI TAL-PRESTAZZJONI TAL-KAPAĊITÀ
            
            
               Dewmien medju tal-ATFM en route f’minuti għal kull titjira
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-kapaċità en route tas-Slovakkja, f’minuti ta’ dewmien tal-ATFM għal kull titjira
                     
                     
                        
                           0,05 
                        
                     
                     
                        
                           0,07 
                        
                     
                     
                        
                           0,08 
                        
                     
                     
                        
                           0,07 
                        
                     
                  
                        Valuri referenzjarji għas-Slovakkja
                     
                     
                        0,05 
                     
                     
                        0,07 
                     
                     
                        0,08 
                     
                     
                        0,07 
                     
                  
               QASAM EWLIENI TAL-PRESTAZZJONI TAL-KOSTEFFIĊJENZA
            
            
               Bidla tal-kost unitarju ddeterminat għas-servizzi tan-navigazzjoni bl-ajru en route
               
            
            
                        
                           Żona tal-imposti en route tas-Slovakkja
                        
                     
                     
                        
                           Valur bażi tal-2014
                        
                     
                     
                        
                           Valur bażi tal-2019
                        
                     
                     
                        
                           2020 - 2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-kosteffiċjenza en route, espressi bħala kost unitarju ddeterminat en route (f’termini reali bil-prezzijiet tal-2017)
                     
                     
                        
                           57,08  EUR
                        
                     
                     
                        
                           47,18  EUR
                        
                     
                     
                        
                           80,51  EUR
                        
                     
                     
                        
                           68,51  EUR
                        
                     
                     
                        
                           59,12  EUR
                        
                     
                     
                        
                           51,88  EUR